 Ninka waday gaariga qaraxa ka buuxay si kas iyo maag ah ayuu markii hore ugu dhuftay baabuur Caasi ah oo wadada marayey isagoo ka dhigaya shil caadi ah, wuxuuna sheegay inuu diyaar u yahay inuu bixiyo qasaaraha uu gaystay, rakaabkii saarnaa Baabuurka waa ka degeen oo baabuur kale ayey raaceen, intii wadahadalka iyo qiimaynta qasaaraha shilka lagu jiray ee lacagta waa badan tahay iyo ma badna la isku hayey ayaa waxaa meesha soo maray gaadiidka uu la socday Taliyaha Ciidamada XDS ka dibna ninkii gaariga qaraxa waday howshiisii ayuu qabsaday oo gaarigii ayuu qarxiyey balse taliyaha iyo ciidanka la socday wey ka badbaadeen ayuu yiri qof ka mid ahaa dadkii goobtaas ka dhawaa oo saxaafada la hadlay. 